CELEX: C2006/249/02
Language: el
Date: 2006-10-14 00:00:00
Title: Υπόθεση C-268/05 P: Διάταξη του Δικαστηρίου (πέμπτο τμήμα) της 7ης Φεβρουαρίου 2006 — Γεώργιος Λέμπεντεφ κατά Επιτροπής των Ευρωπαϊκών Κοινοτήτων (Αίτηση αναιρέσεως — Υπάλληλοι — Κανόνες περί των επιπέδων διαβουλεύσεως, του οργάνου διαβουλεύσεως και των συναφών διαδικασιών επί των οποίων έχουν συμφωνήσει η πλειοψηφία των συνδικαλιστικών και επαγγελματικών οργανώσεων και η Επιτροπή — Αποκλεισμός του συνδικάτου Action & Défense — Προδήλως απαράδεκτο)

14.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 249/1
            
         Διάταξη του Δικαστηρίου (πέμπτο τμήμα) της 7ης Φεβρουαρίου 2006 — Γεώργιος Λέμπεντεφ κατά Επιτροπής των Ευρωπαϊκών Κοινοτήτων
   (Υπόθεση C-268/05 P) (1)
   
   (Αίτηση αναιρέσεως - Υπάλληλοι - Κανόνες περί των επιπέδων διαβουλεύσεως, του οργάνου διαβουλεύσεως και των συναφών διαδικασιών επί των οποίων έχουν συμφωνήσει η πλειοψηφία των συνδικαλιστικών και επαγγελματικών οργανώσεων και η Επιτροπή - Αποκλεισμός του συνδικάτου «Action & Défense» - Προδήλως απαράδεκτο)
   (2006/C 249/02)
   Γλώσσα διαδικασίας: η γαλλική
   Διάδικοι
   
      Αναιρεσείων: Γεώργιος Λέμπεντεφ (εκπρόσωποι: οι δικηγόροι G. Bounéou και F. Frabetti)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων (εκπρόσωποι: J. Currall και V. Joris)
   Αντικείμενο της υποθέσεως
   Αίτηση αναιρέσεως κατά της αποφάσεως του Πρωτοδικείου (πρώτο τμήμα) της 12ης Απριλίου 2005, T-191/02, Γεώργιος Λέμπεντεφ κατά Επιτροπής, με την οποία απορρίφθηκε η προσφυγή ακυρώσεως που είχε ασκηθεί κατά της αποφάσεως της Επιτροπής να καταγγείλει τη συμφωνία της 20ής Σεπτεμβρίου 1974, περί των σχέσεων μεταξύ της Επιτροπής και των συνδικαλιστικών και επαγγελματικών οργανώσεων, και να θεσπίσει εκ νέου τους λειτουργικούς κανόνες περί των επιπέδων διαβουλεύσεως, του οργάνου διαβουλεύσεως και των συναφών διαδικασιών επί των οποίων είχαν συμφωνήσει η πλειοψηφία των συνδικαλιστικών και επαγγελματικών οργανώσεων και η Επιτροπή στις 19 Ιανουαρίου 2000 και οι οποίοι είχαν ακυρωθεί με την απόφαση του Πρωτοδικείου της 15ης Νοεμβρίου 2001, καθόσον απέκλειαν το συνδικάτο «Action & Défense» από το όργανο διαβουλεύσεως
   Διατακτικό της διατάξεως
   Το Δικαστήριο:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τον Γ. Λέμπεντεφ στα δικαστικά έξοδα.
            
         
      (1)  ΕΕ C 243 της 1.10.2006.